El 192 aC la Lliga Etòlia va demanar l'ajut d'Antíoc III que es va presentar a Demetríade, des on va ocupar part de Tessàlia, Calcis i tota la resta de l'illa d'Eubea, on es va casar per segona vegada amb grans festes. La captura d'uns soldats romans a Delio va provocar l'esclat de la guerra contra Roma, que tenia com aliats a Macedònia, Egipte i Pèrgam). Antíoc va considerar prudent reforçar les seves aliances i la seva filla es va casar amb el rei Ariarates IV de Capadòcia, i es va establir una aliança amb Galàcia. El 191 aC Antíoc va ocupar la resta de Tessàlia i va atacar Acarnània on només va poder ocupar una ciutat. Filip V de Macedònia va envair Tessàlia i allí es van reunir amb ell les forces enviades per Roma sota comandament de Marc Acili Glabri. Antíoc va prendre posició a les Termòpiles però fou sorprès pels romans pel mateix pas que van usar el perses contra Leònides d'Esparta, i etolis i sirians foren aplanats. Antíoc III va fugir a Calcis i des allí a Efes, i els romans van ocupar Eubea. La flota selèucida fou derrotada pels vaixells romans, pergamides i rodis a Cap Corico (o Koryko). Els etolis van ser derrotats (vegeu Etòlia).